**Voi fi mereu cu tine...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin ape de vei trece voi fi mereu cu tine

Şi râurile toate, nu te vor îneca

Prin foc dacă vei merge de mână te voi ţine

Şi nici un rău din lume nu ţi se va-ntâmpla!

Mereu va fi-ncercare pe-această Cale Sfântă,

şi bucurii...iar ele, de cer te vor lega..

Când lacrima-ntristarii obrazul ţi-l frământă,

Priveşte la Golgota!.. nicicând nu dispera...

Îţi pare greu urcuşul, povara când te-apasă,

S-o duci, parcă puteri tu nu mai ai!. Isus,

Sopteste-n Duhul Slavei: Curând vei merge-Acasă!

Curând va fi o Nuntă.. Măreaţă-n ceruri, sus!

În încercarea vieţii încrede-te în Mine

Când eşti descurajat, şi-ţi pare totul, greu..

Prin suferinţă, curăţ haina ce-o porţi pe tine

Să poţi ajunge-n Slavă, curat! Copilul Meu!

11.01.2016